SpaceX gør klar til test af crew modul – skal flyve til den internationale rumstation

Det lader til, at SpaceX nok bliver først til at sende et bemandet rumskib til den internationale rumstation – et vigtigt skridt på vej imod at lande de første mennesker på Mars, hvilket er Elon Musks erklærede mål. I starten af januar letter SpaceX’s Crew Dragon fra Kennedy Space center i USA.

Første opsendelse fra USA i otte år

Missionen, der bliver sendt afsted d. 7 januar 2019, bliver kaldt Demo-1 – eller DM-1. Den er ubemandet, men forløberen for bemandede missioner, der kan komme senere på året. Hvis det lykkedes at sende mennesker ud i rummet i 2019 bliver det første gang i otte år det sker – NASA droppede helt at sende astronauter i rummet tilbage i 2011.

Hård konkurrence med Boeing

Elon Musks SpaceX er i hård konkurrence om at komme først med at sende en bemandet mission ud i rummet. Indtil videre ser det dog ud til, at SpaceX har et lille forspring, i det Boeings første testflyvning uden mennesker først ventes at blive sendt afsted engang i marts.

Hvis alt går vel, vil NASA sende to bemandede missioner i rummet i 2019 – den første i august, den anden i december. Om det bliver i SpaceX modulet eller Boeings modul må tiden vise.

SpaceX gør klar til test af crew modul – skal flyve til den internationale rumstation